Trommeltjie – Lewenspaaie.
Mei 29, 2018 trommeltjies
Hier is ek in die verre Kanada en vir die eerste keer in die somer. Dis so ń wonderlike tyd saam met my kleine Lienke. Ek drink die oomblikke in om in my geheue tassie te bere.
Met my aankoms is ek verwittig dat daar ń lys opgestel is van “things to do with grandma”
1. Do mosaic
3. Make cookies. (Done)
5. Show minecraft x3
8. Watch movie x6
9. Build lego
10. Cuddle cats
11. Grandparents tea at school. (Done)
12. Go to her race
13. Bou puzzle
14. Write fairytales abour dragons ń stuff
15. Go to her sports
16. Watch fish
17. Walk Zola (the husky)
18. Sleep with grandma
19. Go to park
20. Take to the stores
21. Play board game
22. Go to Aberdeen mall
23. Visit mom at work
24. Meet Lysia (done)
25. Read fairy tales about dragons and stuff
26. Play hungry hippos
27. Paint toe nails.
Interressante lys. Ons het al heel party dinge gedoen en gelukkig is daar nog baie tyd vir die res van die lys.
Soveel wat ek ervaar en beleef van Lienke land. So voorreg
Maart 1, 2018 trommeltjies
Vandag sit ek langs my skoondogter in ń restaurant en die harseer kom sak soos ń wolk oor my en kom maak homself tuis in my hart.
Ek het vir haar gesê praat met my oor Lienke, ek wil met jou woorde vir my n prentjie skep van die mensie wie sy is, want ek ken haar nie.
Ons skype wel gereeld, ek hoor haar en sien haar, maar ek ken haar nie.
Terwyl skoondogter praat ontvou ń binnemens van die buite beeld wat ek ken. Ek stap saam in die skool en in haar buite skool lewe, ek hoor wat lees sy, wat speel sy, wat luister sy. In die vorming van die beeld begin my hart pyn, so ń diep pyn dat die moeg oor my ouma hart kom toe vou en sommer oor my mens, ek weet dat ek hierdie besondere sterk en wyse mensie nooit regtig sal ken nie.
Ek is so trots op haar jonge wysheid. Haar mondjie wat vir mamma sê sy weet nie wat van die kinders gaan word nie want hulle is nie gedissiplineerd in hul werk nie en as mens eendag suksesvol wil wees begin dit deur nou hard te werk. Sy is agt jaar oud.
Ek weet daar is duisende oumas wat moet saam leef met hierdie gemis. Hierdie wete maak my binnemens ongedurig voel, dat ons pragtige jongmense moes pad vat uit hierdie land en elders gaan nes skop. Familie bande wat gesny word, klein mensies wat nie ń lekker in die arms vang en toevou in ouma arms kan beleef nie. Wat nie n whattsapp kan stuur ” ouma kom haal my vandag by die skool ek wil by jou kuier” nie. Al die trane by die afskeid, wat ouma harte breek. “Dis nie reg nie” gil my hart uit in die hemesfeer.
In Kanada juig ń klein hartjie, oormore kom mamma tuis. Vandag het ń stukkie van hierdie ouma weg gevlieg Kanada toe saam met mamma.